Document ID: 32006D0295

KOMISJONI OTSUS,
18. aprill 2006,
millega muudetakse otsuse 2004/438/EÜ I lisa seoses Tšiilist pärit toorpiima ja toorpiimapõhiste toodetega ning ajakohastatakse kõnealuses lisas sissekannet endise Jugoslaavia Makedoonia Vabariigi kohta
(teatavaks tehtud numbri K(2006) 1546 all)
(EMPs kohaldatav tekst)
(2006/295/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 16. detsembri 2002. aasta direktiivi 2002/99/EÜ (milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad), (1) eriti selle artikli 8 lõikeid 1 ja 4,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks), (2) eriti selle artikli 11 lõiget 1,
ning arvestades järgmist:
(1)
Komisjoni 29. aprilli 2004. aasta otsuse 2004/438/EÜ (millega kehtestatakse loomade ja inimeste tervisekaitse ja veterinaarsertifikaatide nõuded inimtoiduks ettenähtud kuumtöödeldud piima, piimapõhiste toodete ja toorpiima ühendusse toomisel) (3) I lisas on sätestatud loetelu kolmandatest riikidest, millest liikmesriikidel on lubatud importida toorpiima ja toorpiimapõhiseid tooteid.
(2)
Pärast komisjoni ekspertide kontrolli Tšiilis kinnitasid Tšiili pädevad veterinaarteenistused, et tehnilistel ja sanitaarpõhjustel ei peaks see kolmas riik kuuluma otsuse 2004/438/EÜ loetellu seoses toorpiima ja toorpiimapõhiste toodete importimisega ühendusse.
(3)
Sissekannet Tšiili kohta otsuse 2004/438/EÜ I lisa veerus A seoses toorpiima ja toorpiimapõhiste toodete importimisega tuleks vastavalt muuta.
(4)
Lisaks on asjakohane ajakohastada kõnealuses lisas joonealune märkus endise Jugoslaavia Makedoonia Vabariigi kohta.
(5)
Otsuse 2004/438/EMÜ I lisa tuleb vastavalt muuta.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2004/438/EÜ I lisa asendatakse käesoleva otsuse lisas esitatud tekstiga.
Artikkel 2
Käesolevat otsust kohaldatakse alates 21. aprill 2006.
Artikkel 3
Käesolev otsus on adresseeritud liikmesriikidele.
Brüssel, 18. aprill 2006

Labels: 0
3
17
18